CELEX: 32017D0822(01)
Language: ro
Date: 2017-08-21 00:00:00
Title: Decizia de punere în aplicare a Comisiei din 21 august 2017 privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol [Maasvallei Limburg (DOP)]

22.8.2017   
            
            
               RO
            
            
               Jurnalul Oficial al Uniunii Europene
            
            
               C 278/4
            
         DECIZIA DE PUNERE ÎN APLICARE A COMISIEI
   din 21 august 2017
   privind publicarea în Jurnalul Oficial al Uniunii Europene a documentului unic menționat la articolul 94 alineatul (1) litera (d) din Regulamentul (UE) nr. 1308/2013 al Parlamentului European și al Consiliului, precum și a trimiterii la publicarea caietului de sarcini al unei denumiri din sectorul vitivinicol
   [Maasvallei Limburg (DOP)]
   (2017/C 278/06)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               Belgia și Țările de Jos au transmis o cerere de protejare a denumirii „Maasvallei Limburg” în conformitate cu partea a II-a titlul II capitolul I secțiunea 2 din Regulamentul (UE) nr. 1308/2013.
            
         
               (2)
            
            
               În conformitate cu articolul 97 alineatul (2) din Regulamentul (UE) nr. 1308/2013, Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din regulamentul menționat.
            
         
               (3)
            
            
               Pentru a se permite prezentarea de declarații de opoziție în conformitate cu articolul 98 din Regulamentul (UE) nr. 1308/2013, documentul unic menționat la articolul 94 alineatul (1) litera (d) din regulamentul citat, precum și trimiterea la publicarea caietului de sarcini făcută pe parcursul procedurii naționale preliminare de examinare a cererii de protecție a denumirii „Maasvallei Limburg” ar trebui să fie publicate în Jurnalul Oficial al Uniunii Europene,
            
         DECIDE:
   Articol unic
   Documentul unic stabilit în conformitate cu articolul 94 alineatul (1) litera (d) din Regulamentul (UE) nr. 1308/2013 și trimiterea la publicarea caietului de sarcini al denumirii „Maasvallei Limburg” (DOP) sunt incluse în anexa la prezenta decizie.
   În conformitate cu articolul 98 din Regulamentul (UE) nr. 1308/2013, publicarea prezentei decizii conferă dreptul de manifestare a opoziției față de protecția denumirii menționate la primul paragraf al prezentului articol în termen de două luni de la data publicării în Jurnalul Oficial al Uniunii Europene.
   
      Adoptată la Bruxelles, 21 august 2017.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      DOCUMENT UNIC
      
         „MAASVALLEI LIMBURG”
      
      
         PDO-BE-02172
      
      Data cererii: 12.5.2016
      1.   Denumirea (denumirile) propusă (propuse) pentru înregistrare
      
      „Maasvallei Limburg”
      2.   Tip de indicație geografică
      
      DOP – denumire de origine protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      
         Acolon
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: roșu intens.
      
         Miros: arome de fructe roșii și negre, precum zmeura, murele, afinele și prunele.
      
         Gust: plin, fructat. Taninurile blânde asigură maturarea rapidă a vinului în sticlă. De asemenea, vinurile „Maasvallei Limburg” își păstrează bine aciditatea, creând un echilibru armonios între taninuri, gustul fructat și profunzime.
      
         Gust remanent: caracterul fructat domină gustul remanent.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Auxerrois
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: deschisă (galben-lămâie) și limpede.
      
         Miros: arome de mere galbene coapte, uneori de pere verzi.
      
         Gust: sec, cu aciditate fină, lejeră. Vinurile sunt fructate, cu arome de mere și pere.
      
         Gust remanent: gustul remanent al vinului Auxerrois este intens și de lungă durată în majoritatea anilor, în parte datorită încălzirii globale, care a afectat în mod evident microclima în care se produce „Maasvallei Limburg”.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Chardonnay
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: limpede, galben-pai spre auriu mediu (efectul lemnului).
      
         Miros: foarte proaspăt, cu arome fructate de lămâie, uneori de pepeni Honeydew, caise, unt, pâine prăjită și vanilie, precum și cu arome complexe (prin batonaj).
      
         Gust: sec. Senzația în gură variază de la astringent la onctuos. Vinurile sunt fructate și elegante, dar pot dobândi o aromă mai amplă, intensă și luxuriantă atunci când sunt maturate în lemn. În cazul Chardonnay, pietrișul caracteristic zonei Maasvallei Limburg produce o mineralitate pronunțată. Acizii deosebit de rafinați evidențiază caracterul teritorial al vinurilor.
      
         Gust remanent: subsolul pietros este baza unei intensități minerale de lungă durată.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Dornfelder
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: intensă, roșu intens.
      
         Miros: Dornfelder are arome intense de fructe: cireșe amare, mure și boabe de soc.
      
         Gust: predominant plin, fructat. Vinul „Maasvallei Limburg” este caracterizat de acizi mai degrabă discreți și de taninuri foarte lejere, coapte.
      
         Gust remanent: ecouri ale întregului spectru de arome al mirosului, adesea cu o notă de lemn dulce.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Gewürztraminer
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: vinul are o culoare galbenă intensă, cu reflexii auriu deschis.
      
         Miros: mirosul acoperă o gamă amplă de arome. Vinul are un miros puternic, complex, cu note pronunțate de fructe exotice, flori, citrice și mirodenii. De asemenea, apar frecvent arome de miere și fructe coapte.
      
         Gust: vinul este puternic corpolent și bine structurat, cu acizii discreți caracteristici subsolului din Maasvallei Limburg.
      
         Gust remanent: ecouri ale întregului spectru de arome al mirosului, adesea cu o notă de lemn dulce.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Pinot Blanc
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: limpede, galbenă.
      
         Miros: fructat, cu note de pară coaptă și o tentă de mirodenii.
      
         Gust: mineralitate datorată subsolului pietros din Maasvallei Limburg, cu o ușoară efervescență.
      
         Gust remanent: de lungă durată, cu un final plin de arome, un echilibru bun între aciditatea deosebit de crocantă și caracterul fructat, tipic pentru Maasvallei Limburg.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Pinot Gris
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: galben fin, cu un colier frumos de bule fine.
      
         Miros: pur, cu arome intense de pere galbene, miere (uneori migdale) și o manifestare deschisă a aromelor de mirodenii, piper și silex, cu o notă de afumare.
      
         Gust și gust remanent: echilibru perfect între acizii subtili tipici pentru Maasvallei Limburg și o notă de miere, urmată de un gust remanent de lungă durată.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Pinot Noir
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: albă, rozé și roșie, variind între rubiniu și culoarea rodiei.
      
         Miros: vinurile sunt intense și fructate, cu arome delicate de fructe, precum bacele roșii, zmeura, cireșele negre și murele sălbatice.
      
         Gust: taninuri fine precum catifeaua, coapte, bine echilibrate, cu structură excelentă și expresia tipică a teritoriului Maasvallei Limburg. Se poate matura până la 10 ani în sticlă.
      
         Gust remanent: foarte intens, gust remanent de lungă durată.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Riesling
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: galben-lămâie și limpede ca aspect.
      
         Miros: foarte proaspăt, cu aromă intensă de drupe albe (piersici) și mere, uneori de pară verde, cu o notă de citrice.
      
         Gust: pietrișul din Maasvallei Limburg conferă vinului un gust mineral afumat cu o notă de mirodenii. Când vinul este matur, predomină aroma caracteristică pronunțată de petrol și miere.
      
         Gust remanent: intens, de lungă durată.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Siegerrebe
      
      Această categorie de vin este caracterizată de vinuri obținute din câte un singur soi, descrise după cum urmează:
      
         Culoare: galben deschis.
      
         Miros: vin foarte aromatic, datorită calităților tipice ale strugurilor genitori Madeleine Angevine și Gewürztraminer, exprimate în mod mai explicit în Maasvallei Limburg printr-un caracter mai picant și o aciditate care, precum demonstrează experiența, nu este atât de proeminentă în alte regiuni vitivinicole.
      
         Gust: bună combinație de acizi și arome.
      
         Gust remanent: senzație puternică în gură.
      
         Caracteristici analitice generale
      
      
                  Tăria alcoolică totală maximă (în % din volum)
               
               
                   
               
            
                  Tăria alcoolică dobândită minimă (în % din volum)
               
               
                  9,5 
               
            
                  Aciditatea totală minimă
               
               
                  4,5  în grame pe litru, exprimată în acid tartric
               
            
                  Aciditatea volatilă maximă (în miliechivalenți pe litru)
               
               
                   
               
            
                  Cantitatea totală maximă de dioxid de sulf (în miligrame pe litru)
               
               
                   
               
            
         Alte proprietăți caracteristice
      
      
                  —
               
               
                  Pentru strugurii proaspeți, mustul de struguri parțial fermentat sau vinul tânăr, încă în fermentație, conținutul natural de alcool în volume poate fi mărit, doar în cadrul exploatației producătorului, prin adăugarea de zaharoză, de must de struguri concentrat sau de must de struguri concentrat rectificat. Tăria alcoolică naturală totală în volume poate fi mărită cu maximum 2,5 % vol.
               
            
                  —
               
               
                  Este permisă dezacidificarea parțială a mustului și a vinului tânăr încă în fermentație.
                  După 15 martie, dezacidificarea parțială a vinului este permisă până la 1 g/l, exprimată în acid tartric, adică 13,3 meq/l.
               
            
                  —
               
               
                  Dacă una dintre caracteristici nu este definită, valorile minime și maxime aplicabile sunt cele prevăzute în Regulamentul (UE) nr. 1308/2013 și în Regulamentul (CE) nr. 606/2009 sau în reglementările naționale ministeriale, dacă este cazul.
               
            
                  —
               
               
                  Asamblarea este posibilă, dar este oarecum o excepție.
               
            5.   Practici oenologice
      
      (a)   Practici oenologice esențiale
      
      Practică oenologică specifică
      Fermentarea la temperatură controlată cu ajutorul unui sistem de răcire și încălzire în rezervoare din oțel inoxidabil și/sau în butoaie de stejar.
      (b)   Producții maxime
      
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris G, Riesling B și Siegerrebe Rs.
      
      75 de hectolitri la hectar
      
         Acolon, Auxerrois B, Chardonnay B, Gewürztraminer B, Pinot Blanc B, Pinot Gris B, Riesling B și Siegerrebe Rs.
      
      10 750 de kilograme de struguri la hectar
      
         Dornfelder N
      
      90 de hectolitri la hectar
      
         Dornfelder N
      
      12 850 de kilograme de struguri la hectar
      
         Pinot Noir N
      
      60 de hectolitri la hectar
      
         Pinot Noir N
      
      8 600 de kilograme de struguri la hectar
      6.   Aria delimitată
      
      Aria delimitată pentru producția de vin din Maasvallei Limburg este în zona viticolă A, care se întinde până la terasa geografică mijlocie de pe ambele maluri ale râului Meuse din regiunile Limburg ale Belgiei și Țărilor de Jos, legate istoric și geografic una de cealaltă.
      
                  —
               
               
                  Localitățile și orașele din partea care aparține Belgiei: Kinrooi, Maaseik, Dilsen-Stokkem, Maasmechelen și Lanaken.
               
            
                  —
               
               
                  În partea care aparține Țărilor de Jos: Stein, Sittard-Geleen, Echt-Susteren, Maasgouw, Roermond, Maasgouw și Leudal.
               
            Suprafața ariei delimitate este de 155,09 km2.
      7.   Soiurile principale de struguri de vin
      
      
                   
               
               
                  Auxerrois B
               
            
                   
               
               
                  Acolon
               
            
                   
               
               
                  Gewürztraminer B
               
            
                   
               
               
                  Dornfelder N
               
            
                   
               
               
                  Chardonnay B
               
            
                   
               
               
                  Siegerrebe Rs
               
            
                   
               
               
                  Riesling B
               
            
                   
               
               
                  Pinot Noir N
               
            
                   
               
               
                  Pinot Gris G
               
            
                   
               
               
                  Pinot Blanc B
               
            8.   Descrierea legăturii (legăturilor)
      
      
         Localizare
      
      Aria Maasvallei Limburg se află în partea caracterizată de galeți a câmpiei aluvionare a râului Meuse (partea care formează, în cea mai mare parte, granița fizică dintre Țările de Jos și Belgia). Subsolul constă într-un strat gros de galeți, pe care sedimentarea i-a adus din Jura și din Ardeni. Stratul de galeți are o grosime între 5 și 15 m. Un strat gros de sol de argilă s-a depus ulterior peste galeți, ceea ce a făcut din Maasvallei o regiune atrăgătoare pentru agricultură. Din punct de vedere istoric și economic, regiunea s-a dezvoltat rapid când râul Meuse era încă navigabil. Acest lucru a permis apariția unor centre comerciale precum Roermond, Stokkem și Maaseik.
      
         Soiuri de struguri relevante în regiunea geografică delimitată
      
      Soiurile de struguri care se dezvoltă la nivel optim într-o climă moderată sunt prezente și în Maasvallei Limburg: Acolon, Auxerrois B, Chardonnay B, Dornfelder N, Gewürztraminer B, Pinot Blanc B, Pinot griș G, Pinot Noir N, Riesling B și Siegerrebe Rs. Caracterul regional al subsolului tipic format din sol de argilă și galeți, explicat în detaliu mai jos, în secțiunea care descrie legătura cauzală, determină, de asemenea, gustul vinurilor obținute din câte un singur soi.
      
         Legătura cauzală: istorică
      
      În prima parte a Evului Mediu, se cultivau struguri de vin pe terenurile abațiilor situate de-a lungul râului Meuse. Documentele istorice menționează o producție de vin modestă, realizată între zidurile abațiilor. De asemenea, mai multe toponime fac referire la podgorii [inclusiv „Wingerd” (viță-de-vie)], ceea ce indică o tradiție vitivinicolă în această zonă. Vinul a fost unul dintre motivele pentru care mănăstirea nobilelor călugărițe benedictine din Thorn și-a dobândit statutul întâi de alodiu și apoi de abație-principat. Numeroase toponime, precum „Wingerd”, „Wingerdenplein” etc., indică o bogată tradiție vitivinicolă. Merită menționată și legenda din secolul al optulea privind „miracolul vinului” din Aldeneik.
      Aceste referiri la prezența vinului pot fi găsite pe întreg teritoriul numit Maasvallei.
      
         Legătura cauzală: geologie/sol
      
      Galeții din Meuse sunt formați mai ales din calcar, cuarț și silex. Amestecul de tipuri de piatră face ca galeții să fie foarte bogați în minerale, ceea ce determină obținerea unor vinuri echilibrate, cu un gust mineral tipic și cu acizi subtili.
      Solul nisipos-argilos care acoperă stratul de galeți conferă mai multă greutate, profunzime și bogăție, precum și o diversitate mai mare de arome. Substratul prundos și pietros produce vinuri efervescente și, mai ales, puternice, cu un gust mineral tipic. Rădăcinile viței-de-vie se întind întotdeauna printre galeți până la nivelul apei subterane, unde se găsesc majoritatea mineralelor care conferă vinurilor aroma lor tipică.
      
         Legătura cauzală: clima
      
      Coacerea lentă în microclima caracteristică a ariei Maasvallei Limburg contribuie la dezvoltarea gustului, după cum se descrie în cele ce urmează. Acizii se descompun treptat în nopțile mai răcoroase ale toamnei, ceea ce înseamnă că strugurii se pot coace lent, iar aromele tipice pentru regiune devin mai puternice. Platoul Kempisch protejează aria Maasvallei, aflată în spatele său, de precipitații prea abundente, asigurându-i un mediu protejat, deci mai cald și mai uscat. Apa din lacurile create prin extracția galeților contribuie la reglarea temperaturii și asigură o ventilație excelentă. Prin urmare, frunzele se usucă mai repede, ceea ce permite strugurilor să ajungă la un echilibru optim între zaharuri, acizi și arome.
      
         Legătura cauzală: factori umani
      
      După cum s-a menționat deja, viticultura și vinificația sunt practicate de secole în Maasvallei Limburg. De la jumătatea secolului trecut, această arie a început să fie și mai intens modelată de activitatea umană, mai exact prin extracția de pietriș și construirea lacurilor artificiale din Maasplassen. Acest lucru distinge vinurile cu această DOP de IGP și de alte denumiri. Motivul este rezervorul de căldură constituit de suprafața mare a apelor râului Meuse și ale lacurilor artificiale din Maasplassen, care reduce riscul înghețurilor de primăvară și asigură temperaturi mai ridicate toamna, de o importanță crucială pentru coacerea calitativă și controlată a strugurilor. Acest lucru garantează continuitatea vinurilor din punctul de vedere al gustului și permite obținerea unor parametri distincți ai vinurilor în ceea ce privește valoarea pH, aciditatea și zaharurile.
      Aceste caracteristici naturale, amplificate de activitatea umană, sunt unice în Europa și deci esențiale pentru delimitarea strictă a acestei arii geografice.
      9.   Condiții suplimentare esențiale
      
      Niciuna de notificat
      
         Link către caietul de sarcini al produsului
      
      https://www.rvo.nl/sites/default/files/Productdossier%20BOB%20Maasvallei.pdf
      http://lv.vlaanderen.be/nl/landbouwbeleid/kwaliteitssystemen/beschermde-oorsprongsbenamingen-bob-en-beschermde-geografische